CELEX: 32005D0500
Language: lt
Date: 1121126400000
Title: 2005/500/EB: 2005 m. liepos 12 d. Komisijos sprendimas, nustatantis žuvininkystės produktų importo iš Grenados specialias sąlygas (pranešta dokumentu Nr. C(2005) 2545)   (Tekstas svarbus EEE)

14.7.2005   
            
            
               LT
            
            
               Europos Sąjungos oficialusis leidinys
            
            
               L 183/104
            
         
      KOMISIJOS SPRENDIMAS
   
   2005 m. liepos 12 d.
   nustatantis žuvininkystės produktų importo iš Grenados specialias sąlygas
   (pranešta dokumentu Nr. C(2005) 2545)
   (Tekstas svarbus EEE)
   (2005/500/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką (1), ypač į jos 11 straipsnio 1 dalį,
   kadangi:
   
               (1)
            
            
               Komisijos vardu Grenadoje buvo patikrintos sąlygos, kurioms yra gaminami, laikomi ir išsiunčiami į Bendriją žuvininkystės produktai.
            
         
               (2)
            
            
               Grenados teisės aktų reikalavimai dėl žuvininkystės produktų sanitarinio patikrinimo ir priežiūros gali būti laikomi lygiaverčiais Direktyvoje 91/493/EEB nustatytiems reikalavimams.
            
         
               (3)
            
            
               Ypač veiksmingai galiojančių taisyklių įgyvendinimą tikrina Public Health Department (PHD) under the Ministry of Health and the Environment (MHE) (Sveikatos ir aplinkos ministerijos visuomenės sveikatos departamentas).
            
         
               (4)
            
            
               PHD-MHE pateikė oficialų patvirtinimą dėl žuvininkystės produktų atitikimo sanitarinės kontrolės ir priežiūros standartams, kaip nustatyta Direktyvos 91/493/EEB priedo V skyriuje, ir dėl toje direktyvoje išdėstytiems reikalavimams lygiaverčių higienos reikalavimų taikymo.
            
         
               (5)
            
            
               Pagal Direktyvą 91/493/EEB tikslinga nustatyti išsamias nuostatas dėl žuvininkystės produktų, importuojamų į Bendriją iš Grenados.
            
         
               (6)
            
            
               Taip pat reikia sudaryti sąrašus patvirtintų įmonių, žuvų perdirbimo laivų arba šaldymo sandėlių bei laivų šaldiklių, kurie yra įrengti pagal 1992 m. birželio 16 d. Tarybos direktyvos 92/48/EEB, nustatančios būtiniausius higienos reikalavimus, taikomus tam tikruose laivuose sugautiems žuvininkystės produktams, atsižvelgiant į Direktyvos 91/493/EEB 3 straipsnio 1 dalies a punkto i papunktį (2), reikalavimus. Šie sąrašai turėtų būti sudaryti PHD-MHE bendradarbiaujant su Komisija.
            
         
               (7)
            
            
               Tikslinga šį sprendimą pradėti taikyti po 45 dienų po jo paskelbimo, numatant būtiną pereinamąjį laikotarpį.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   
      Public Health Department (PHD) under the Ministry of Health and the Environment (MHE) yra kompetentinga Grenados institucija, paskiriama tikrinti ir patvirtinti žuvininkystės produktų atitikimą Direktyvos 91/493/EEB reikalavimams.
   2 straipsnis
   Žuvininkystės produktai, importuojami iš Grenados į Bendriją, atitinka 3, 4, ir 5 straipsnių reikalavimus.
   3 straipsnis
   1.   Prie kiekvienos siuntos pridedamas sanitarinio pažymėjimo originalas, kuriame pagal šio sprendimo I priedo pavyzdį turi būti įrašytas numeris, ir kuris turi būti tinkamai užpildytas, pasirašytas ir surašytas viename lape.
   2.   Sanitarinis pažymėjimas sudaromas mažiausiai viena oficialia valstybių narių kalba, kur yra atliekamas patikrinimas.
   3.   Sanitariniuose pažymėjimuose nurodomas PHD-MHE atstovo vardas, pavardė, pareigos; pažymėjimą atstovas pasirašo ir uždeda institucijos oficialų antspaudą, įspaustą kitos spalvos rašalu nei įrašų spalva.
   4 straipsnis
   Žuvininkystės produktai turi būti tiekiami iš patvirtintų įmonių, žuvų perdirbimo laivų ar šaldymo sandėlių arba iš registruotų laivų šaldiklių, išvardytų II priede.
   5 straipsnis
   Ant visų pakuočių, išskyrus sušaldytus nesupakuotus žuvininkystės produktus, skirtus konservuotiems maisto gaminiams gaminti, neištrinamomis raidėmis turi būti užrašyta „GRENADA“ ir kilmės įmonės, žuvų perdirbimo laivo, šaldymo sandėlio ar laivo šaldiklio patvirtinimo arba registracijos numeris.
   6 straipsnis
   Šis sprendimas įsigalioja nuo 2005 m. rugpjūčio 28 d.
   7 straipsnis
   Šis sprendimas yra skirtas valstybėms narėms.
   
      Priimta Briuselyje, 2005 m. liepos 12 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 1991 9 24, p. 15. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 187, 1992 7 7, p. 41.
   
      I PRIEDAS
      SANITARINIS PAŽYMĖJIMAS
      dėl eksportui į Europos Bendriją skirtų žuvininkystės produktų iš Grenados, išskyrus bet kokia forma pateiktus dvigeldžius moliuskus, dygiaodžius, gaubtagyvius ir jūros pilvakojus
      
         
      
         
   
   
      II PRIEDAS
      ĮMONIŲ IR LAIVŲ SĄRAŠAS
      
                  Patvirtinimo Nr.
               
               
                  Pavadinimas
               
               
                  Miestas Regionas
               
               
                  Patvirtinimo terminas
               
               
                  Kategorija
               
               
                  Pastabos
               
            
                  001
               
               
                  Grenada Commercial Fisheries Ltd.
               
               
                  St. George’s
               
               
                   
               
               
                  PĮ
               
               
                  A
               
            
                  002
               
               
                  Caribbean Sefoods Ltd.
               
               
                  St. George’s
               
               
                   
               
               
                  PĮ
               
               
                  A
               
            
                  005
               
               
                  Minerva (Cardinal Olliverre)
               
               
                  Carriacou
               
               
                   
               
               
                  LŠ
               
               
                   
               
            
                  006
               
               
                  Comment (Devon Mitchell)
               
               
                  Petit Martinique
               
               
                   
               
               
                  LŠ
               
               
                   
               
            
                  009
               
               
                  Mascot (Don Blair)
               
               
                  Petit Martinique
               
               
                   
               
               
                  LŠ
               
               
                   
               
            
                  0010
               
               
                  Content I (Chad Charles)
               
               
                  Petit Martinique
               
               
                   
               
               
                  LŠ
               
               
                   
               
            
                  0011
               
               
                  Content II (Francis Decoteau)
               
               
                  Petit Martinique
               
               
                   
               
               
                  LŠ
               
               
                   
               
            
                  0012
               
               
                  White Stallion (Gerard Bethel)
               
               
                  Petit Martinique
               
               
                   
               
               
                  LŠ
               
               
                   
               
            
                  
                     Paaiškinimas:
                  
                  
                              PĮ
                           
                           
                              Perdirbimo įmonė
                           
                        
                              LŠ
                           
                           
                              Laivas šaldiklis
                           
                        
                              A
                           
                           
                              Tik šaldymo sandėliai